open-index/open-wikipedia-markdown huggingface dataset:
ஓசியானியா கால்பந்துக் கூட்டமைப்பு

**ஓசியானியா கால்பந்துக் கூட்டமைப்பு** (*Oceania Football Confederation*) என்பது ஆறு கண்டரீதியான கால்பந்துக் கூட்டமைப்புகளில் ஒன்றாகும். இது நியூசிலாந்து, தொங்கா, பிஜி மற்றும் பசிபிக் தீவுகள் ஆகியவற்றை உள்ளடக்கிய ஓசியானியா பிராந்தியத்தின் கால்பந்துக் கட்டுப்பாட்டு அமைப்பாகும். ஓசியானியா பகுதியில் கால்பந்து விளையாட்டைப் பிரபலப்படுத்துவதும், பிராந்தியக் கால்பந்து சங்கங்களுக்கிடையேயான போட்டிகளை நடத்துவதும், கால்பந்து உலகக்கோப்பைக்குத் தகுதிப் போட்டிகளை நடத்துவதும் இக்கூட்டமைப்பின் பணிகளாகும்.

பன்னாட்டுக் கால்பந்து சங்கங்களின் கூட்டமைப்பின் ஆறு பிராந்திய கூட்டமைப்புகளில் *ஓசியானியா கால்பந்துக் கூட்டமைப்பே* உறுப்பினர் சங்கங்களின் எண்ணிக்கையில் மிகச்சிறியதும், பெரும்பாலும் தீவு நாடுகளால் ஆனதும் ஆகும். மேலும், இப்பிராந்தியத்தில் கால்பந்து அவ்வளவாக பிரபலமான விளையாட்டு இல்லை. ஆகையால், உலக அளவிலான கால்பந்து விளையாட்டில் இதன் தாக்கம் குறைவே.  பெரும் பெயர் பெற்ற கால்பந்துக் கழகங்களில் விளையாடும் அளவுக்கு வீரர்களும் இக்கூட்டமைப்பில் இல்லை. 2006-ஆம் ஆண்டு ஆத்திரேலிய கால்பந்துச் சங்கம் இக்கூட்டமைப்பிலிருந்து விலகி ஆசிய கால்பந்துக் கூட்டமைப்பில் இணைந்த பிறகு நியூசிலாந்து கால்பந்து சங்கமே இக்கூட்டமைப்பில், பெரிய கால்பந்துச் சங்கமாக இருக்கிறது.

ஆத்திரேலியா மற்றும் நியூசிலாந்து ஆசிய கால்பந்து கூட்டமைப்பில் சேர முயன்று தோல்வியடைந்ததைத் தொடர்ந்து, பசிபிக் நாடுகளை பிரதிநிதித்துவப்படுத்தும் நோக்கத்துடன் நவ்ம்பர் 15,1966 இல் *ஓசியானியா கால்பந்துக் கூட்டமைப்பு*  தோற்றுவிக்கப்பட்டது. இக்கூட்டமைப்பின் தலைமையகம் நியூசிலாந்தில் உள்ள ஆக்லாந்து நகரில் அமைந்துள்ளது. ஏப்ரல் 2018 முதல் இதன் தலைவராக லம்பேர்ட் மால்டாக் உள்ளார். துணைத் தலைவர்களாக தியரி அரியோடிமா, கபி நாட்டோ ஜான் மற்றும் லார்ட் வீஹாலா ஆகியோரும் பிராங்க் காஸ்டிலோ பொதுச் செயலாளராகவும் இருக்கிறார்.  

## மேலும் பார்க்க
*பன்னாட்டுக் கால்பந்து சங்கங்களின் கூட்டமைப்பு
*ஆசிய கால்பந்துக் கூட்டமைப்பு
*ஆப்பிரிக்க கால்பந்துக் கூட்டமைப்பு
*ஐரோப்பிய கால்பந்து சங்கங்களின் ஒன்றியம்
*தென்னமெரிக்க கால்பந்துக் கூட்டமைப்பு
*வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

## மேற்கோள்கள்

## வெளியிணைப்புகள்
*Official website 
*Oceania Football Confederation, SoccerLens.com. Retrieved: 10 September 2010.

பகுப்பு:கால்பந்தாட்ட அமைப்புகள்
பகுப்பு:ஆத்திரேலியாவில் விளையாட்டு
பகுப்பு:நியூசிலாந்தில் விளையாட்டு
சிங்காரப்பேட்டை

**சிங்காரப்பேட்டை** (*Singarapettai*) என்பது இந்தியா,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது சிங்காரப்பேட்டை ஊராட்சிக்கு உட்பட்டது.

## அமைவிடம்
இந்த ஊரானது கிருஷ்ணகிரி மாவட்டத்தின் தெற்கு எல்லையில் உள்ளது. கிருஷ்ணகிரியிலிருந்து திண்டிவனம் வரை செல்லும் தேசிய நெடுஞ்சாலையில் (NH66) அமைந்துள்ளது. மேலும் இது மாவட்ட தலைநகரான கிருஷ்ணகிரியிலிருந்து 61 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் மாநிலத் தலைநகரான சென்னையில் இருந்து 232 கிலோமீட்டர் தொலைவிலும் உள்ளது.  

## வரலாறு
சிங்காரப் பேட்டையானது ஐதர் அலி மற்றும் ஆங்கிலேயர்களுக்கு இடையிலான போரில் முக்கிய இடமாக இருந்தது. தண்டம்பட்டி என்ற இடத்தில்  ஐதர் அலியும் ஆற்காடு நவாப் நிஜாம் அலியும் இப்பகுதியின் உரிமைக்காக மோதிக் கொண்டனர். ஆற்காடு நவாப்புக்கு ஆதரவாக  ஆங்கிலேயர் படைத் தளபதி *பிட்ஸ்ஜராலாட்டு* தன் படையுடன் வந்து மோதி ஐதரை வென்றார். 1767 திசம்பரில் நடந்த இப்போரின் காரணமாக இரண்டாவது ஆங்கிலேய-மைசூர் போர் துவங்கியது. சிங்காரப் பேட்டையில் இருந்த கோட்டையின் இடிபாடுகள் அண்மைக் காலம்வரை இருந்தன.  

ஆங்கிலேயர் காலத்தில் தளபதி ஜான் ரீடு தலைமையில் சிங்காரப்பேட்டை வட்டத்தின் கஸ்பாவாக (தலைநகர்) இருந்தது. இது 1796-97 ஆண்டுகளில் கலைக்கபட்டது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 537, மொத்த மக்கள் தொகை 												2253, இதில் 1143 ஆண்களும், 1110 பெண்களும் அடங்குவர். கல்வியறிவு பெற்றவர்கள் விகிதம் 69.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## சிறப்புகள்
"சிங்காரம்" என்னும் சொல் அழகையும், "பேட்டை" என்னும் சொல் மக்களின் வசிப்பிடத்தையும் குறிக்கும். தமிழ்நாட்டின் பெரிய மின் நிலையங்களில் ஒன்று சிங்காரப்பேட்டையில் அமைந்துள்ளது.

## ஊரில் உள்ள கோயில்கள்
*சிங்காரப்பேட்டை அனுமந்தராயசாமி கோயில்
*சிங்காரப்பேட்டை கன்னிகா பரமேஸ்வரி கோயில்

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சிவ தாண்டவம் (நூல்)

**சிவ தாண்டவம்**, இரா. இராமகிருட்டிணன் அவர்கள் சிவபெருமானின் தாண்டவங்கள் பற்றி எழுதிய நூலாகும். இந்நூலை இராமையா பதிப்பகம் வெளியிட்டுள்ளது. 

சிவதாண்டவங்கள் பற்றிய ஆய்வு நூலாக வெளிவந்திருக்கும் இதில், சிவதாண்டவ சிற்பங்கள், ஓவியங்களின் படங்களும் இடம்பெற்றிருக்கின்றன.

## பொருளடக்கம்
# சிவதாண்டவ மூர்த்தங்கள் - ஒரு முன்னோட்டம்
# ஐந்தொழில் தாண்டவம்
# கால் மாறி ஆடிய தாண்டவம்
# உமா தாண்டவம்
# எண்பெரும் வீரட்ட நடனங்கள்
# பிற தாண்டவங்கள்
# 108 தாண்டவக் கரணங்கள் அல்லது ஆடலியக்கங்கள்
# இலக்கியங்களில் சிவ தாண்டவம்
# ஆனந்தக் கூத்தப் பெருமானை வழிபட்டுப் பேறு பெற்றோர்
# சிவபெருமானின் தாண்டவத் திருவுருவம் தத்துவப் பொருள்
# கலையுலகில் சிவதாண்டவக் கோலங்கள்
# இறையாடல் சிற்பங்களும் இசைக்கருவிகளும்
# சிவ தாண்டவடத் திருவுருவத் தத்துவ வளர்ச்சிச் செய்திகள்
# மன்னர் வழிமுறையில் சிவ தாண்டவத் திருவுருவங்கள்
# ஆடல்வல்லான் மாட்சியைக் கூறும் திருமுறைப் பாடல்கள்
# துணைநூற் பட்டியல்

## இவற்றையும் காண்க
* சிவதாண்டவம்
* நடராசர்
* சிதம்பரம் நடராசர் கோயில்

## ஆதாரங்களும் மேற்கோள்களும்

## வெளி இணைப்புகள்

பகுப்பு:ராமையா பதிப்பக நூல்கள்
பகுப்பு:2012 தமிழ் நூல்கள்
பகுப்பு:சைவ சமய நூல்கள்
தாழ்த்தும் வெல்லம்

தாழ்த்தும் வெல்லம் வெல்ல வகைகளில் ஒன்றே. அல்டிகைடு குழு ஒன்றைக் கொண்டுள்ள அல்லது அல்டிகைடு குழு ஒன்றை சமபகுதியத்தன்மை மூலம் உருவாக்கக்கூடிய சீனி/ வெல்ல வகைகளே **தாழ்த்தும் வெல்லங்கள்** ஆகும். இவ்வெல்லங்களில் உள்ள அல்டிகைடு குழு இலத்திரன்களை வழங்கி ஏனைய பொருட்களைத் தாழ்த்தும் வல்லமை உடையது. பெனடிக்ட் கரைசல் மூலம் சீனியைச் சோதனை செய்யும் போது தாழ்த்தும் வெல்லங்களே இலகுவில் அடையாளம் காணப்படுகின்றன. அல்டிகைடு அற்ற அல்லது அல்டிகைட்டுக்களைத் தோற்றுவிக்க முடியாத வெல்லங்கள் அமிலத்தால் பிணைப்பு உடைக்கப்பட்ட பின்னரே இச்சோதனையில் நேர் முடிவைத் தருகின்றன. இவ்வாறான சுக்ரோசு போன்ற கீட்டோஸ் குழுவுடைய வெல்லங்கள் தாழ்த்தா வெல்லங்களாகும்.

## வேதியியல்

தாழ்த்தப்படக்கூடிய பொருட்கள் காணப்பட்டால் அல்டிகைடு இலத்திரன்களை இவ்வெல்லங்கள் வழங்கி ஒக்சியேற்றமடையும். அல்டிகைடு உள்ள வெல்லங்கள் அல்டோசு என்றும், கீட்டோன் குழு உள்ள வெல்லங்கள் கீட்டோசு எனவும் அழைக்கப்படும். ஃப்ரக்டோசு போன்ற கீட்டோசு வெல்லங்கள் ஒரு கார ஊக்கியின் கீழேயே அல்டிகைடு குழுவை உருவாக்கி ஏனைய வேதியியல் பொருட்களைத் தாழ்த்துகின்றது.

## உதாரணங்கள்

குளுக்கோசு, கலக்டோசு, கிளிசரல்டிகைட் ஆகிய ஒருசக்கரைட்டுகளும், மோல்டோசு, லக்டோசு ஆகிய இருசக்கரைட்டுகளும் தாழ்த்தும் வெல்லங்களாகும். மோல்டோசு மற்றும் லக்டோசுக்களின் வளைய மூலக்கூற்றுக் கட்டமைப்பில் அல்டிகைட்டுக்களாகத் திறக்கக்கூடிய தன்மை இருப்பதால் இவற்றுக்கும் தாழ்த்தும் பண்பு உள்ளது. ட்ரெஹாலோசு மற்றும் சுக்ரோசு ஆகிய இருசக்கரைட்டுகளால் அல்டிகைட்டுக் குழுவை உருவாக்க முடியாததால் இவை தாழ்த்தா வெல்லங்களாகும்.

## தாழ்த்தும் வெல்லத்துக்கான சோதனை

நீல நிறமான பெனடிக்ட் கரைசல் அல்லது பீலிங்கின் கரைசல் ஆகியவற்றைப் பயன்படுத்தி தாழ்த்தும் வெல்லங்களுக்கான சோதனையை மேற்கொள்ளலாம். தாழ்த்தும் வெல்லங்கள் இச்சோதனைக் கரைசல்களிலுள்ள Cu2+ அயனை Cu+ அயனாகத் தாழ்த்துகின்றது. இவ்வாறு தோன்றும் Cu+ நீரில் கரையாத Cu<sub>2</sub>O ஐத் தோற்றுவிக்கும். இது செந்நிற வீழ்படிவாகத் தோன்றி தாழ்த்தும் வெல்லம் கரைசலில் உள்ளதை உறுதிப்படுத்துகின்றது.

சுக்ரோசு (சாதாரண சீனி) ஒரு தாழ்த்தும் வெல்லமல்ல. எனவே நேரடியாக வெல்லச் சோதனைக்குட்படுத்தப்பட்டால் சிவப்பு நிறமாற்றத்தைக் காட்டாது. எனவே இவ்வாறான தாழ்த்தா வெல்லங்கள் ஐதான ஐதரோகுளோரிக் அமிலம் மூலம் நீரேற்றப்பட்டு பின்னர் காரம் (NaOH ஐப் பயன்படுத்தலாம்) ஒன்றின் மூலம் கரைசலை நடுநிலையாக்கி பின்னரே வெல்லச்சோதனைக்கு உட்படுத்தப்படுகின்றது.

பகுப்பு:உயிர்வேதியியல்
பகுப்பு:கார்போவைதரேட்டுகள்
நால் விமான நிலையம்

**நால் விமான நிலையம்** (Nal Airport)  *பைகானீர் விமானப் படைத் தளம்* (Bikaner Air Force Station) என்றும் அழைக்கப்படுகிறது. இவ்விமான நிலையம் இந்தியாவின் ராஜஸ்தான் மாநிலத்தின் பைகானீர் நகரிலிருந்து 13 கிலோமீட்டர்கள் தொலைவில் அமைந்துள்ளது. இந்திய விமான நிலைய ஆணையம் இவ்விமான நிலையத்தை நிர்மாணித்தது.
இவ்விமான நிலையத்தின் அமைவிடம்  ஆகும்.
## மேற்கோள்கள்

பகுப்பு:இந்திய வானூர்தி நிலையங்கள்

பகுப்பு:இராசத்தானின் வானூர்தி நிலையங்கள்
பகுப்பு:இந்திய வான்படைத் தளங்கள்
யுன்னான்

**யுன்னான்** (எளிய சீனமொழி **云南**, மரபார்ந்த சீனமொழி **雲南** ஆங்கிலம் **Yunnan**) என்பது சீனாவின் மாகாணங்களில் ஒன்று. இது சீனாவின் தென்மேற்கில் அமைந்துள்ளது. இம்மாகாணத்தின் தலைநகர் குன்மிங். கிமு இரண்டாம் நூற்றாண்டின் இறுதியில் இது ஹன் அரச வம்சத்தின் ஆட்சிக்கு உட்பட்டிருந்தது.

### எல்லை
சீனாவின் மாகாணங்களில் திபெத்து, சிச்சுவான், குயீசூ, குவாங்சீ ஆகியவற்றுடனும் மியான்மர், லாவோஸ், வியட்னாம் உள்ளிட்ட நாடுகளுடனும் எல்லையைக் கொண்டுள்ளது.  

### ஆளுமைப் பிரிவு
எட்டு நகரப்பகுதிகள் எட்டு தன்னாட்சிப்பகுதிகள் என இது பதினாறு பிரிவுகளைக் கொண்டது. தாலி நகரம் முக்கிய இடம் பெறுகிறது. 

### மக்கள்
இங்கு பல்வேறு இன மக்கள் வசிக்கின்றனர். சீன அரசால் ஏற்றுக்கொள்ளப்பட்ட 56 இனக்குழுக்களில் 35 இனக்குழு இந்த மாகாணத்தில் வாழ்கின்றனர்.

### இயற்கை வளங்கள்
இது இயற்கை வளங்களும், தாதுக்களும் நிரம்பிய பகுதி. இங்கு காப்பி தயாரிப்பு முக்கிய இடம் பெறுகிறது. அரிசி, சோளம், உருளைக் கிழங்கு உள்ளிட்டவையும் விளைவிக்கப்படுகின்றன.

இம்மாகாணத்தின் வடமேற்கில் உயர்ந்த மலைகளும் தென்கிழக்கில் தாழ்ந்த நிலப்பகுதியும் உள்ளன.
இங்குள்ள இயற்கைச் சூழலால் கவரப்பட்டுப் பலர் வருகின்றனர். சுற்றுலாத் துறையும் வருவாயில் முக்கியப் பங்கு வகிக்கின்றது. யுனெசுகோவின் பாரம்பரியக் களங்களும், தேசியப் பூங்காக்களும் இங்கு உள்ளன. 

### போக்குவரத்து
இங்கு ரயில் போக்குவரத்து வசதி உண்டு. பிற நாடுகளை இணைக்கும் சாலைப் போக்குவரத்தும் உள்ளது. 

## மேற்கோள்கள்

பகுப்பு:சீனாவின் மாகாணங்கள்
ஜோத்பூர் விமான நிலையம்

**ஜோத்பூர் வானூர்தி நிலையம்** (Jodhpur Airport)  இந்தியாவின் ராஜஸ்தான் மாநிலத்தின் ஜோத்பூர் நகரில் அமைந்துள்ளது. இவ்விமான நிலையம் பொதுமக்கள் மற்றும் இராணுவப் பயன்பாட்டிற்காக அமைக்கப்பட்டுள்ளது.
## சேவைகள்

## வெளி இணைப்புகள்
* ஜோத்பூர் விமான நிலையம் 
* 
* டைம்ஸ் ஆஃப் இண்டியா கட்டுரை 

பகுப்பு:இந்திய வானூர்தி நிலையங்கள்

பகுப்பு:இராசத்தானின் வானூர்தி நிலையங்கள்‎
பகுப்பு:இந்திய வான்படைத் தளங்கள்
ஜெய்சால்மர் விமான நிலையம்

**ஜெய்சால்மர் விமான நிலையம்** (Jaisalmer Airport)  (இந்தி: जैसलमेर विमानक्षेत्र ) இந்தியாவின் ராஜஸ்தான் மாநிலத்தின் **ஜெய்சால்மர்** (), , (உருது மற்றும் பஞ்சாபி:جيسلمير), (சிந்தி:جيسلمير) நகரில் அமைந்துள்ளது. தற்போது பொதுமக்கள் பயன்பாட்டிற்கு இவ்விமான நிலையம் பயன்படுத்தப்படவில்லை. இவ்விமான நிலையம் 9.000 அடிகள் நீளமுள்ள ஓடு பாதையைக் கொண்டுள்ளது.

பகுப்பு:இந்திய வானூர்தி நிலையங்கள்

பகுப்பு:இராசத்தானின் வானூர்தி நிலையங்கள்
பகுப்பு:இந்திய வான்படைத் தளங்கள்
நாக‌பூஷணி க‌ருப்பையா

**நாக‌பூஷிணி க‌ருப்பையா** கண்டி மாவட்டத்தில் கம்பளை நகரில் பிறந்தவர் ஆவார். நாவல் நகர் கதிரேசன் கல்லூரியில் உயர் தரம் பயின்று யாழ் பல்கலைக்கழகத்தில் தமிழ் சிறப்பு கலைமாணி பட்டமும், கொலோம்போ பல்கலைக்கழகத்தில் இதழியல் தொழிற்கல்வியும் பயின்றார். இலங்கை ஒலிபரப்புக் கூட்டு தாபன கல்விச்சேவையில் தயாரிப்பாளராகக் கடமையாற்றி, தற்போது முதல் தர அறிவிப்பாளராகக் கடமையாற்றுகின்றார்.மேலும் இவர் சிறந்த பாடலாசிரியரும் கூட மாலேசியாவில் சிறந்த பாடலாசியருக்கான இரண்டாம் பரிசினையும் பெற்றவர் என்பது குறிப்பிடத்தக்கது பல மெல்லிசை பாடல்களை இயற்றிய பெருமை இவருக்கு உண்டு. இவர் செய்தி வாசிப்பாளர் என்பதும் குறிப்பிடத்தக்கது. வசந்தம் தொலைகாட்சியில் தூவானம் என்ற நிகழ்ச்சியைத் தொகுத்து வழங்கினார்.
இந்த நிகழ்ச்சிக்காக சிறந்த நிகழ்ச்சித் தொகுப்பாளர் என்ற அரச விருதினையும் பெற்றார். 2017 ஆம் ஆண்டு சிறந்த அறிவிப்பாளர் மற்றும் சிறந்த செய்தி வாசிப்பாளர் என்று இரட்டை விருதுகளை வென்றார்.

2018 ல் சிறந்த செய்தி வாசிப்பாளருக்கான அரச வானொலி விருதை பெற்று இருக்கிறார்.

பகுப்பு:வானொலி ஒலிபரப்பாளர்கள்
ஹெய்நான்

**ஹெய்நான்** என்பது சீனாவின் மாகாணங்களில் ஒன்றாகும். இது சீனாவின் மையப் பகுதியில் அமைந்துள்ளது. இது மண்வளம் மிக்க பகுதிகளைக் கொண்டுள்ளது. இதன் பரப்பளவு 1,67,000 சதுர கி.மீ ஆகும். சீனாவில் அதிக மக்கள் தொகை கொண்ட மாகாணங்களில் மூன்றாவது இடம் பெற்றுள்ளது. பொருளாதார அளவில் சீனாவின் ஐந்தாவது பெரிய மாகாணம் இது. இதன் பொருளாதார வளர்ச்சிக்கு உழவுத் தொழில், சுற்றுலா, தொழிற்சாலைகள் உதவுகின்றன. இது 17 பிரிவுகளாகப் பிரிக்கப்பட்டுள்ளது. இங்கு பத்து கோடி மக்கள் வசிக்கின்றனர். சீன பௌத்தம், தாவோயிசம் உள்ளிட்ட மதங்களைப் பின்பற்றுகின்றனர். இங்குள்ளோர் மாண்டரின் மொழியினை சீனத்தின் வட்டார வழக்கில் பேசுகின்றனர்.

## சான்றுகள்

பகுப்பு:சீனாவின் மாகாணங்கள்
உச்சரிப்பு

**உச்சரிப்பு** என்பது ஒரு மொழியை எவ்வாறு பேசுவது அல்லது ஒரு மொழியின் வார்த்தைகளை எவ்வாறு உச்சரிப்பது என்பதாகும்.
எந்தவொரு மொழியிலும் வார்த்தைகளுக்கென உதடுகள் குவித்து, வாயின் நடுவில் இருந்து தொண்டையிலிருந்து மற்றும் வயிற்றிலிருந்து உருவாக்கும் ஒலிகளே, உச்சரிப்பு அல்லது பலுக்கல் எனப்படும். ஒரு வார்த்தை பல்வேறு வகைகளில் பல்வேறு பிரிவினரால் உச்சரிக்கப்படுகின்றது. எழுத்துக்களைச் சரியாக உச்சரிக்கவில்லையெனில் சொற்களின் பொருள்கள் வேறுபட்டுவிடும். நாம் பேசுவதன் கருத்தைப் பிறர் தெளிவாக உணர்ந்துகொள்ள நாம் சொற்களில் உள்ள எழுத்துக்களைச் சரியாக உச்சரித்தல் அவசியமாகும்.

ஒருவன் ஒரு மொழியை உச்சரிப்பது என்பது அவனுடைய உடல் அமைப்பு, வாழும் சூழல், தட்ப வெட்ப நிலைகள் போன்ற பல காரணிகளைப் பொருத்து வேறுபடும்.

## தமிழ் உச்சரிப்பு முன்னேற பங்களித்தவர்கள்
1871-1931 ஆகிய இடைப்பட்ட காலத்தில் வாழ்ந்த பொறியியல் அறிஞராகவும், தமிழறிஞராகவும் இருந்த பா. வே. மாணிக்க நாயக்கர் தமிழ் உச்சரிப்பு (Tamil Phonology) என்னும் தலைப்பில் அமைந்த சொற்பொழிவுகளை தமிழ் நாட்டின் பல ஊர்களிலும் நிகழ்த்தியுள்ளார்.

## மொழியை உச்சரிப்பதில் உடல் பாகங்களின் பங்கு
### ஒலி பிறக்கும் இடங்கள்
* மார்பு
* கழுத்து
* மூக்கு
* ஒட்டுமொத்தத் தலை

### ஒலி வெளிப்படும் இடங்கள்
* பல்
* உதடு
* நாக்கு
* அண்ணம்

## தொடர்புடைய பணி வாய்ப்புகள்
* பேச்சு மற்றும் உச்சரிப்பு பயிற்சியாளர்

## தொடர்புடைய விடயங்கள்
*உதடு படாத சப்தங்களைக்(எ.கா.: க,ங,ச,ஞ, போன்றவை) கொண்ட வார்த்தைகளாலேயே ஆன ராமாயணம் ஒன்றை ஒருத்தர் எழுதியிருக்கிறார். அதற்கு 'நிரோஷ்ட ராமாயணம்'என்று பெயர்.

## இவ‍ற்றையும் காண்க
*பா. வே. மாணிக்க நாயக்கர்
## உசாத்துனைகள்


பகுப்பு:ஒலிப்பியல்
ஐ ஸ்பிட் ஆன் யுவர் கிரேவ் 2

***ஐ ஸ்பிட் ஆன் யுவர் கிரேவ் 2*** 2013ல் வெளிவந்த அமெரிக்க வன்புணர்வு மற்றும் பலிவாங்கும் திரைப்படமாகும். இதனை ஸ்டீவன் ஆர். மொன்ரோ இயக்கியிருந்தார். இப்படம் 1978ல் வெளிவந்த  ஐ ஸ்பிட் ஆன் யுவர் கிரேவ் மற்றும் 2010ல் வெளிவந்த ஐ ஸ்பிட் ஆன் யுவர் கிரேவ் ஆகியவற்றை அடிப்படையாகக் கொண்டு வெளிவந்தது.

இத்திரைப்படங்களுக்கு இருக்கும் தொடர்பானது கதையின் சாரமும், பெயரும் மட்டுமேயாகும். ஒரு இளம் பெண் குழுப் பாலியல் வன்புணர்வுக்கு உள்ளாக்கப்பட்டு, அவள் அதிலிருந்து தப்பி,. தன்னை வன்புணர்வு செய்தவர்களை பலிவாங்குதலே கதைகளம் ஆகும்.

## கதை

மிசூரி நகரத்தினைச் சேர்ந்த கேட்டீ எனும் பெண்மணி நியூயார்க் நகரில் உள்ள உணவுவிடுதியொன்றில் பணியாற்றிக் கொண்டிருக்கிறார். இலவச போட்டோகிராபி விளம்பரத்தினைக் கண்டு, அவ்விடம் செல்கிறார். அங்கு இவான், ஜார்ஜி மற்றும் நிகோலாய் என்ற மூன்று பல்கேரிய நபர்களை சந்திக்கின்றார். புகைப்படக்காரரான இவான், கேட்டீயை அரைநிர்வாணமாக புகைப்படம் எடுக்க வற்புருத்துகிறார், அதனை மறுத்த கேட்டீ அங்கிருந்து வெளியேறிவிடுகிறார். அச்சம்பவத்திற்குப் பின்பு கேட்டீயின் அறைக்கு வந்து ஜார்ஜி, இவான் எடுத்த படங்களை தருகிறார்.

கேட்டீயின் மீது ஆசை கொண்ட ஜார்ஜி மீண்டும் அவளின் வீட்டிற்கு சென்று வன்புணர்வு செய்ய கொடுமைப்படுத்துகிறான். அந்நேரத்தில் சத்தம் கேட்டு வந்த பக்கத்து அறைக்காரரான ஜேய்சன்னையும் கொன்று, கேட்டீயை வன்புணர்வு செய்கிறான். அதன்பின்பு சுயநினைவு வந்து தன்சகோதரர்களை கேட்டீயின் வீட்டிற்கு அழைக்கிறான். இவான் நடந்தை அறிந்து தன் சகோதரனைக் காப்பாற்ற ஜேய்சனை கொன்றது கேட்டீ என்பதைப் போல சித்தரிக்க ஆயுதங்களில் கேட்டீன் கை ரேகையைப் பதிக்கிறான். பின் கேட்டீயை போதைமருந்தினை உட்கொள்ளும் படி செய்து அங்கிருந்து பல்கேரியாவிற்கு கடத்திச் செல்கிறார்கள்.

## இவற்றையும் காண்க
* *[[ஐ ஸ்பிட் ஆன் யுவர் கிரேவ்]]* 
* ஐ ஸ்பிட் ஆன் யுவர் கிரேவ் (2010 திரைப்படம்) 
* வன்புணர்வு மற்றும் பலிவாங்கும் திரைப்படங்கள்

## மேற்கோள்கள்

## வெளி இணைப்புகள்
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:2013 திகில் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:அமெரிக்க குற்றவியல் திகில் திரைப்படங்கள்
பகுப்பு:ஆங்கில மொழி திரைப்படங்கள்
பகுப்பு:பல்காரியாவின் மொழி திரைப்படங்கள்
பகுப்பு:பெண்ணியத் திரைப்படங்கள்
பகுப்பு:பல்காரியாவில் எடுக்கப்பட்ட திரைப்படங்கள்
பகுப்பு:நியூயார்க்கில் எடுக்கப்பட்ட திரைப்படங்கள்
பகுப்பு:தகாதப்புணர்ச்சி திரைப்படங்கள்
பகுப்பு:வன்புணர்வு மற்றும் பழிவாங்கும் திரைப்படங்கள்
பகுப்பு:தொடர் திரைப்படங்கள்
பகுப்பு:ஆங்கிலத் திரைப்படங்கள்
மாலினி 22 பாளையங்கோட்டை

**மாலினி 22 பாளையங்கோட்டை** இது 2014ஆம் ஆண்டு வெளியான தமிழ் திரைப்படம் ஆகும். இந்தத் திரைப்படத்தை  நடிகை சிறீபிரியா எழுதி இயக்கியுள்ளார். இது இவர் இயக்கிய முதல் திரைப்படம் ஆகும். இவர் இதற்கு முன் தொலைக்காட்சி தொடர்களை இயக்கியுள்ளார் என்பது குறிப்பிடத்தக்கது. இந்த திரைப்படத்தில் மாலினி என்ற கதாபாத்திரத்தில் நடிகை நித்யா மேனன் நடிக்கிறார் அவருக்கு ஜோடியாக நடிகர் **கிரிஷ் ஜே.சதார்** நடிக்கிறார் இவர்களுடன் கோவை சரளா, வித்யுலேகா ராமன் மற்றும் பலர் நடிக்கின்றனர். இந்தத் திரைப்படம் தெலுங்கு மொழியில் மொழி மாற்றம் செய்யப்பட்டு வெளியிடப்படுகின்றது.

## நடிகர்கள்
* நித்யா மேனன் - மாலினி
* கிரிஷ் ஜே.சதார் - வருண்
* கோவை சரளா - சரளா
* வித்யுலேகா ராமன் - ஷாலினி
* நரேஷ்
* கோட்டா சீனிவாச ராவ் 
* அஞ்சலி ராவ் - ஜென்சி 
* ஏசி முரளி
* ஜானகி

## ஒளிப்பதிவு - இசை
இந்த திரைப்படத்துக்கு இசை **அரவிந்த்-ஷங்கர்** அமைத்துள்ளார் இது இவரின் மூன்றாவது தமிழ் திரைப்படம் ஆகும். இவர் ஏய் நீ ரொம்ப அழகாய் இருக்கே மற்றும் **காதல் FM** போன்ற திரைப்படங்களுக்கு இசை அமைத்துள்ளார் என்பது குறிப்பிடத்தக்கது. இப்படத்தில் கீழ்கண்ட பாடல்கள் இடம்பெறுகின்றன.
* ஹாய் மை நேம் இச் மாலினி 
* கண்ணீர் துளியே 
* மாதர்தம்மை 
* விண்மீன்கள்
* மாதர்தம்மை - ரீமிக்ஸ்

## வெளியீடு
இந்த 2012ம் ஆண்டு வெளியான **22 Female Kottayam** என்ற  மலையாளம் திரைப்படத்தின் மறு தயாரிப்பாகும். இந்தத் திரைப்படம் 24ம் திகதி தை மாதம் 2014ம் ஆண்டு திரைஅரங்குகளில் வெளியானது. இந்தத் திரைப்படம் தெலுங்கு மொழியில் மொழி மாற்றம் செய்யப்பட்டு வெளியிடப்படுகின்றது. 
இந்தத் திரைப்படம் தெலுங்கு மொழியில் மொழி மாற்றம் செய்யப்பட்டு வெளியிடப்படுகின்றது.

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சீனா ரேடியோ இன்டர்நேசனல்

சீனா ரேடியோ இன்டர்நேசனல் என்பது சீன அரசின் வானொலிச் சேவை. இது உலகளவில் முன்னணியில் உள்ள வானொலி நிலையங்களில் ஒன்று. இது பல நாடுகளில் கிளைகளைக் கொண்டுள்ளது. பல மொழிகளில் செய்திகளை வெளியிடுகிறது.

## சேவையாற்றும் மொழிகள்
சீன பன்னாட்டு வானொலி கீழ்க்கண்ட மொழிகளில் ஒலிபரப்பாகிறது.
*அல்பானியம்
*அரபி
*பெலாருசியம்
*பெங்காலி
*பல்கேரியம்
*பர்மியம்
*குரோடியம்
*கம்போடியம்
*மாண்டரின் சீனம்
*செக் மொழி
*டானிஷ் மொழி
*டச்சு
*ஆங்கிலம்
*எஸ்பரான்டோ
*எஸ்தோனியம்	
*பிலிப்பினோ
*பின்னிஷ் மொழி
*பிரெஞ்சு
*ஜெர்மன்
*ஹவுசா
*எபிரேயம்
*இந்தி
*அங்கேரியம்
*ஐஸ்லான்டிக் மொழி
*இந்தோனேசிய மொழி
*இத்தாலிய மொழி
*ஜப்பானியம்
*கசக் மொழி
*கொரிய மொழி
*லாவோடியம்
*லித்துவேனிய மொழி
*மலாய்
*மங்கோலியம்
*நேபாளி
* நார்வேஜியம்
*பாரசீகம்
*போலியம்
*போர்த்துகேயம்
*பஷ்து
*ரோமானியம்
*ரசிய மொழி
*செர்பியம்
*சிங்களம்
*எஸ்பானியம்
*சுவாகிலி
*சுவீடிஷ் மொழி
*தமிழ்
*தாய்
*திபெத்திய மொழி
*துருக்கிய மொழி
*உக்ரைனிய மொழி
*உருது
*உய்குர் மொழி
*வியட்னாமிய மொழி

## இணைப்புகள்
*தளம் 

பகுப்பு:வானொலி நிலையங்கள்
பகுப்பு:சீனா
பரமசாயிகம் (சிற்பநூல்)

இந்தியச் சிற்ப மரபில் **பரமசாயிகம்** அல்லது **பரமசாயிபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. "இது ஒவ்வொரு பக்கமும் ஒன்பதாகப் பிரிக்கப்பட்டு மொத்தம் எண்பத்தோரு (9 x 9) பதங்களைக் (நிலத்துண்டு) கொண்டது. இந்த அமைப்பில்,  நடுவில் வரக்கூடிய ஒன்பது பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இவை மொத்தம் எட்டு தேவர்களுக்கு உரியவையாகப் பிரிக்கப்பட்டுள்ளன. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 32 பதங்கள் ஒருவருக்கு ஒன்றாக 32 தேவர்களுக்கு உரியவை.

உட்சுற்றில், பிரம பதத்துக்கு நேர் கிழக்கே உள்ள ஆறு பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.

வெளிச் சுற்றில், வடகிழக்கு மூலையில் ஈசனுக்கும், அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் தலா ஒவ்வொரு பதம் உள்ளது. இவர்கள் ஒவ்வொரு பதத்துக்கு அதிபதிகள் ஆகையால் இவர்களை *ஏகபதாதிபதிகள்* என்பர்.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு., *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்ப நூல்கள்
பிஃபா உலகத் தரவரிசை

**பிஃபா உலகத் தரவரிசை** (*FIFA World Ranking*) ஆடவர் கால்பந்தாட்டத்தில் தேசிய அணிகளை தரவீடு செய்யும் முறையாகும். தற்போது இந்த தரவரிசையில் முதலாமிடத்தில் எசுப்பானியா உள்ளது. பன்னாட்டுக் கால்பந்து சங்கங்களின் கூட்டமைப்பில் அங்கம் வகிக்கும் நாடுகளின் தேசிய அணிகள் ஆடும் ஆட்டங்களின் முடிவுகளைக்கொண்டு  இந்த தரவீடு செய்யப்படுகிறது. மிகுந்த வெற்றிகளைப் பெற்ற அணி மிகவும் உயர்ந்த தரவெண்ணைப் பெறுகிறது.  இந்தத் தரவெண்கள் திசம்பர் 1992இல் அறிமுகப்படுத்தப்பட்டன. அர்கெந்தீனா, பிரேசில், பிரான்சு, செருமனி, இத்தாலி,  நெதர்லாந்து மற்றும் எசுப்பானியா ஆகிய ஏழு அணிகள் முதலாமிடத்தில் வந்துள்ளன; இவற்றில் பிரேசிலே மிக நீண்டநாட்களாக முதலாமிடத்தில் இருந்தது.

பிஃபா அங்கீகரித்த முழு பன்னாட்டு ஆட்டங்களின் முடிவுகளைக் கொண்டு புள்ளிகள் வழங்கப்பட்டு  தரவரிசை தீர்மானிக்கப்படுகிறது. தற்போதுள்ள அமைப்பில், கடைசி நான்காண்டுகளில் அணி பெறுகின்ற வெற்றி/தோல்விகளைக் கொண்டு புள்ளிகள் வழங்கபடுகின்றன. அண்மைய ஆட்டங்களுக்கு, குறிப்பிடத்தக்க ஆட்டங்களுக்கு கூடுதல் புள்ளிகள் வழங்கப்படுகின்றன.2006 உலகக்கோப்பைக்குப்  பிறகு இந்த அமைப்பு முழுவதும் சீரமைக்கப்பட்டுள்ளது. இதன்படியான புதிய தரவரிசை சூலை 12, 2006இல் வெளியிடப்பட்டது.

இதற்கு மாற்றாக சதுரங்கத்திலும்  வெய்ச்சியிலும் பயன்படுத்தப்படும்  எலோ தரவுகோள் முறையை அடிப்படையாகக் கொண்ட உலக கால்பந்து எலோ தரவீடு உள்ளது.

## மேற்சான்றுகள்

பகுப்பு:காற்பந்தாட்டம்
படுவர்மம்

**படுவர்மம்** என்பது வர்ம வகைகளில் ஒன்று.  படுவர்மப் பகுதிகளில் அடிப்பட்டால் அதிக ஆபத்துக்கள் நேரிடும் என்பர்.  

பெரும்பான்மை வர்மக்கலை நூலாசியர்கள் படுவர்மம் பெயரளவில் பன்னிரண்டு என்பதில் உடன்படுகிறார்கள்.  எனினும் வர்மத்தின் பெயர்கள் நூலுக்கு வேறுபடுகின்றன.  

## சுவடிகலும் நூல்களும்
படுவர்மம் பற்றி பின்வரும் நூல்கள் தனித்துக் கூறுகின்றன.
* படுவர்மத்திரட்டு
* வர்ம சூட்சம்
* வர்மசூத்திரம்
* வர்மகண்டி

## மேற்கோள்கள்


பகுப்பு:வர்மக்கலை
வர்மசூத்திரம் (சுவடி)

**வர்மசூத்திரம்** என்பது 96 வர்மங்களை விளக்கும் ஒரு தமிழ்ச் சுவடி ஆகும்.  

## அமைப்பு
இதில் 48 ஏடுகள் உள்ளன. நூற்று ஐந்து பாடல்களைக் கொண்டது.

## மூலம்
இந்த நூலின் மூலச்சுவடி யப்பானில் உள்ள கியோட்டோ அனைத்துலக ஆசியவியல் நிறுவனத்தில் உள்ளது. இதன் படி ஒன்று தமிழ்நாட்டு ஆசியவியல் நிறுவனத்துக்கு கொண்டுவரப்பட்டு ஆயப்பட்டு வர்மசூத்திரம் என்ற ஒரு ஆய்வு நூல் வெளியிடப்பட்டுள்ளது.

## மேற்கோள்கள்


பகுப்பு:தமிழ் தற்காப்புக்கலை சுவடிகள்
பகுப்பு:வர்மக்கலை
கொலம்பியா தேசிய காற்பந்து அணி

**கொலம்பியா தேசிய கால்பந்து அணி** (*Colombia national football team*) பன்னாட்டு கால்பந்தாட்டங்களில் கொலொம்பியாவின் சார்பாக விளையாடும் தேசிய அணியாகும். இதனை அந்நாட்டில்  காற்பந்தாட்டங்களை ஒழுங்குபடுத்தும் கொலம்பிய கால்பந்துக் கூட்டமைப்பு நிர்வகிக்கிறது. இது தென்னமெரிக்க கால்பந்துக் கூட்டமைப்பின் உறுப்பினராகும். தற்போது பிஃபா உலகத் தரவரிசையில்  நான்காமிடத்தில் உள்ளது. எலோ உலக தரவீடுகளில் ஆறாம் இடத்தில் உள்ளது.

## மேற்சான்றுகள்

## வெளி இணைப்புகள்
*Colombia FA 
*RSSSF archive of results 1938–
*Colombia FA 
*RSSSF archive of results 1938–
*Colombia at the World Cups
*Colombia Teams at World Cups
*Colombia: Head-to-Head Records at World Cups

பகுப்பு:தேசியக் கால்பந்து அணிகள்
பகுப்பு:கொலம்பியாவில் விளையாட்டு
சிசுநாக வம்சம்

**சிசுநாக வம்சம்** (*Shishunaga dynasty*) என்பது **சிசுநாகன்** எனும் அரசரால்  நிறுவப்பட்ட ஒரு மகத வ‍ம்சமாகும். இவர் கிமு 412ல் மகதப் பேரரசை நிறுவினார்.  ராஜகிரகம் இப்பேரரசின் முதல் தலைநகராக இருந்தது பின்னர் தலைநகர்  பாடலிபுத்திரத்திற்கு  (தற்போது பீகார் மாநிலத்தில் உள்ள) மாற்றப்பட்டது. 

மகத நாட்டு மன்னர் சிசுநாகன் அவந்தி நாட்டை வென்று மகதத்துடன் இணைத்துக் கொண்டார். சிசுநாகனுக்குப் பின் மன்னரான அவரது மகன் காலசோகன் எனும் காகவர்மன் ஆட்சிக் காலத்தில் இரண்டாவடது **[[இரண்டாம் பௌத்த சங்கம்]]** வைசாலியில் கூடியது.

## சிசுநாக வம்ச ஆட்சியாளர்கள்
* சிசுநாகன்,  (கிமு 412–395) 
* காகவர்ணன்  
* சேமதரண்
* சத்தரௌஜஸ் 
* நந்திவர்தனன்
* மகாநந்தி (கிமு ? - 345)

## உசாத்துனைகள்


 
 

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:இந்திய அரச மரபுகள்
பகுப்பு:மகாபாரதத்தில் நாடுகள்
பகுப்பு:ஆசியாவின் முன்னாள் நாடுகள்
பகுப்பு:மகத நாடு
பகுப்பு:பண்டைய இந்தியா
அல்ஜீரிய தேசிய காற்பந்து அணி

**அல்சீரியா தேசிய கால்பந்து அணி** (*Algeria national football team*, ) பன்னாட்டு   காற்பந்தாடப் போட்டிகளில் அல்சீரியாவின் சார்பாக விளையாடும் தேசிய அணியாகும். இதனை அல்சீரியாவில் காற்பந்தாட்டங்களை ஒழுங்குபடுத்தும்  அல்சீரியக் கால்பந்துக் கூட்டமைப்பு மேலாண்மை செய்கிறது. இதன் தாயக விளையாட்டரங்கமாக அல்ஜியர்ஸ் நகரிலுள்ள *இசுடேடு 5 சூய்யி 1962* விளங்குகிறது. இந்த அணியின் தலைமை பயிற்றுனராக வாகித்  அலிகோட்சிக் உள்ளார். அல்சீரியா  சனவரி 1, 1962 அன்று நிறுவப்பட்டு  பன்னாட்டுக் கால்பந்து சங்கங்களின் கூட்டமைப்பில்  சனவரி 1, 1964 அன்று இணைந்தது.

அல்சீரியா நான்கு உலகக்கோப்பை இறுதிப் போட்டிகளில் பங்கேற்க தகுதி பெற்றுள்ளது: 1982, 1986, 2010, மற்றும் 2014. அல்சீரியா ஆபிரிக்க நாடுகளின் கோப்பையை 1990இல் வென்றுள்ளது.

அல்சீரியாவின் வழமையான எதிராளிகளாக மொராக்கோ, துனீசியா மற்றும் எகிப்து கால்பந்து அணிகள் உள்ளன.
## மேற்சான்றுகள்

பகுப்பு:தேசியக் கால்பந்து அணிகள்
பகுப்பு:அல்சீரியாவில் விளையாட்டு
எறஞ்சி

**எறஞ்சி** (*Eranji*) இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டம்,  கள்ளக்குறிச்சி வட்டம், தியாகதுர்கம் ஊராட்சி ஒன்றியத்தில் இருக்கும் ஓர் ஊர் ஆகும்.

இது கள்ளக்குறிச்சி மக்களவைத் தொகுதியிலும், கள்ளக்குறிச்சி சட்டமன்றத் தொகுதியிலும் உள்ளது.

## மேற்கோள்கள்
 

## வெளி இணைப்புகள்
* விக்கிமேப்பியாவில் எறஞ்சி அமைவிடம்
* இறைஞ்சுவோர்க்கு இனியன செய்யும் இறைஞ்சி கைலாசநாதர்! நக்கீரன் 
* ஸ்ரீ காமாட்சியம்மன் கயிலாய நாதர் திருக்கோயில் எறஞ்சி புகைப்படம் 

பகுப்பு:விழுப்புரம் மாவட்டத்திலுள்ள கிராமங்கள்
காளிமுத்துப் புலவர்

**காளிமுத்துப் புலவர்** என்பவர் 17-ஆம் நூற்றாண்டில் வாழ்ந்த ஒரு புலவர். இவர் மயிலம் பகுதியில் வாழ்ந்த வள்ளல் "குழந்தை" என்பவரால் பேணப்பட்டவர். இந்த வள்ளல் "குழந்தை விசயன்" என வழங்கப்பட்டவர். இவரின் தந்தை பெயர் வேலப்பன்.

காளிமுத்துப் புலவர் பாடிய பாடல்கள் ஏழு புறத்திரட்டு நூலில் இடம் பெற்றுள்ளன. அவை அகப்பொருள் பாடல்கள். கட்டளைக் கலித்துறைப் பாடல்களால் ஆனவை. கோவைச் சிற்றிலக்கியப் பாடல்கள் இவ்வாறு அமைவது மரபு. எனவே இந்தப் பாடல்கள் 'குழந்தை கோவை' என்னும் நூலில் இடம் பெற்றிருந்த பாடல்களில் சில எனக் கொள்ள இடம் உண்டு.

பகுப்பு:புலவர்கள்
பகுப்பு:17 ஆம் நூற்றாண்டுத் தமிழ் நூல்கள்
பகுப்பு:17-ஆம் நூற்றாண்டு மக்கள்
2014 அந்தமான் படகு விபத்து

2014ம் ஆண்டு சனவரி 26 இல் இந்தியா நாட்டின் ஒரு பகுதியான அந்தமான் நிகோபார்தீவுக்கூட்டங்களின் தலைநகரான போர்ட் பிளேர் அருகில் தனியாருக்கு சொந்தமான படகு ஒன்று கவிழ்ந்து விபத்துக்குள்ளானது.

## விபத்து
இந்தியாவின் முக்கிய கோயில் நகரமான காஞ்சிபுரத்திலிருந்து ஜனவரி 26ம் தேதியான குடியரசு தினத்தைக் கொண்டாடும் விதமாக அந்தமான் நிகோபார் தீவுக்கு சென்றனர். அந்தமானில் ஒரு தீவிலிருந்து மற்ற தீவுக்கு செல்ல படகுகளையே பயன்படுத்தும் கட்டாயம் உள்ளது. ஆகையால் 25  பேர் பயணம் செய்ய உதவும் அக்யூ மரைன் என்ற சிறிய வகையான தனியாரின் படகில் 41 பேர் ரோஸ்தீவிலிருந்து பக்கத்து தீவுக்கு பயணம் மேற்கொண்டார்கள். அப்படகு 26.ஜனவரி 2014 மாலை 4.30 மணியளவில் போர்ட் பிளேயருக்கு அருகிலேயே பாரம் தாங்காமல் கவிழ்ந்தது. 17 பேர் தமிழர்கள் உட்பட மகாரஷ்டிரர்களும் சேர்த்து 32 பேர் மரணம் அடைந்தார்கள். பின்னர் 21 பேர் காப்பாற்றப்பட்டு அங்குள்ள மருத்துவமணையில் அனுமதிக்கப்பட்டுள்ளார்கள்.

## விளைவு
இப்படகு விபத்தால் இந்திய பிரதம மந்திரி மன்மோகன் சிங் அவர்கள் இரங்கல் தெரிவித்துள்ளார். மற்றும் தமிழக முதல்வர் ஜெ. ஜெயலலிதா அவர்கள் மரணம் அடைந்தவர்களின் குடும்பத்திற்கு 1 லட்சம் வீதம் வழங்கப்படும் என அறிவித்துள்ளார். 
## மேலும் பார்க்க
உதவிக்கு

## மேற்கோள்

பகுப்பு:2014 நிகழ்வுகள்
பகுப்பு:படகு விபத்துகள்
வி. சூ. நைப்பால்

**சர் வித்யாதர் சுராஜ் பிரசாத் நைபால்** (*V. S. Naipaul*; 17 ஆகத்து 1932 – 11 ஆகத்து 2018), அல்லது **வித்யாதர் சூராஜ்பிரசாத் நைப்பால்**, டிரினிடாடில் பிறந்து வளர்ந்த பிரித்தானிய எழுத்தாளர் ஆவார். இவரது பாட்டனார்கள் இந்தியாவில் இருந்து புலம் பெயர்ந்தோர் ஆவர். 2001 ஆம் ஆண்டில் இவர் இலக்கியத்திற்கான நோபல் பரிசு பெற்றார்.

## பிறப்பும், கல்வியும்
இவர் கரீபியன் தீவில் ஒன்றான டிரினாட் நகரில் 1932ஆம் ஆண்டு பிறந்தார்.
ஸ்பெயின் போர்ட்டில் அரசி ராயல் கல்லூரியில் பயின்றார் வெளிநாட்டில் சென்று படிக்க டிரினிட்டாட் அரசு கல்வி உதவித் தொகை இவருக்கு  வழங்கியது.அந்த உதவித் தொகையைக் கொண்டு ஆங்கில இலக்கியம் படிக்க ஆக்சுபோர்டுக்குச் சென்று கல்வி பயின்றார்.

## படைப்புகள்
மனத்தில் உறுதியும் தெளிவும் கொண்ட நைப்பால் நூல்கள் பல எழுதினார். புதினங்களும் பயணநூல்களும் எழுதி உள்ளார். இசுலாமிய நாடுகளான ஈரான் இந்தோனேசியா பாகிஸ்தான் ஆகிய நாடுகளுக்குச் சுற்றுப் பயணம் மேற்கொண்டு தம் அனுபவங்களையும் கருத்துகளையும் ஒரு நூலில் எழுதினார். பல்வேறு நாடுகளின் அடிமைகள் பற்றியும் கொரில்லாப் போராட்டம் பற்றியும் அரசியல்வாதிகளின் ஊழல்கள் ஏழைகளின் ஒடுக்கப்பட்டோரின் நிலைகள் பற்றியும் தம் நூல்களில் எழுதியுள்ளார். மூன்றாம் உலக நாடுகளில் நிலவும் பண்பாட்டுச் சிக்கல்கள் பற்றியும் எழுதினார். இந்தியாவிலும் பயணம் செய்து மூன்று நூல்கள் எழுதினார்.

## திருமணம்
ஆக்சுபோர்டில் பாட்ரிசியா ஆன் ஹேல் என்னும் பெண்ணைச் சந்தித்தார். 1955இல் அவரைத் திருமணம் செய்து கொண்டார். அவர் மனைவி 1996 இல் இறந்தார். பின்னர் நதிரா என்னும் பெண்ணை மணந்துகொண்டார்.

## பட்டங்களும் பரிசுகளும்
*புக்கர் பரிசு (1971)
*நைட் பட்டம் (1981)
*டேவிட் கோகன் பிரிட்டிசு இலக்கியப் பரிசு (1993)
*நோபல் பரிசு (2001)
*கேம்பிரிட்ஜ் மற்றும் கொலம்பியா பல்கலைக் கழக சிறப்பு முனைவர் பட்டங்கள்.

## குறிப்பிடத்தக்க நூல்கள்
* Miguel Street   (1959)
* A House for Mr Biswas (1961)
* A Bend in the River       (1979)
* A Way in the World      (1994)
* An Area of Darkness     (1963)
* In a Free State              (1971)
* India: An wounded  civilization (1977)
* Among the Believers:An Islamic Journey (1981)
* The Enigma of Arrival   (1987)
* India:A Million Mutinies Now (1990)
* Reading and Writing:A Personal Account (200)
* Literary Occasions (2004)
* Guerrillas     (2012)

## வரலாறு
பாட்ரிக் பிரஞ்ச் என்பவர் நைப்பாலின் வாழ்க்கை வரலாற்றை எழுதியுள்ளார். 500 செல்வாக்குப் படைத்தோர் பட்டியலில் வீ எஸ் நைப்பாலும் ஒருவராகத் தேர்ந்தெடுக்கபட்டுள்ளார். டெப்ரடும் சண்டே டைம்சும் (இங்கிலாந்து) இணைந்து தெரிவு செய்துள்ளனர். (2014) இங்கிலாந்தில் வில்சயரில் தற்பொழுது வாழ்ந்து வருகிறார்.

## மறைவு
நைப்பால் 2018 ஆகத்து 11 அன்று தனது 85-வது அகவையில் இலண்டனில் காலமானார்.

## மேற்கோள்கள்

பகுப்பு:1932 பிறப்புகள்
பகுப்பு:2018 இறப்புகள்
பகுப்பு:நோபல் பரிசு பெற்ற பிரித்தானியர்கள்
பகுப்பு:நோபல் பரிசு பெற்ற இந்தியர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:திரினிடாட் டொபாகோ மக்கள்
ஓய்வூதிய நிதி ஒழுங்காற்று மற்றும் மேம்பாட்டு ஆணையம்

**ஓய்வூதிய நிதி ஒழங்காற்று மற்றும்  மேம்பாட்டு ஆணையம்** (ஆங்கிலம்: The Pension Fund Regulatory and Development Authority (PFRDA).   இந்திய அரசு, 23. 08. 2003-இல் இந்திய அறநிலைய சட்டம் , 1882-இன் கீழ் பதிவு செய்து  நிறுவப்பட்டது. புதிய ஓய்வுதிய திட்ட நிதியை மேலாண்மை செய்வதற்கும், மேம்படுத்துவதற்கும், ஓய்வூதிய நிதி ஒழுங்காற்று மற்றும் மேம்பாட்டு ஆணையத்தை(PFRDA) அமைப்பதற்கும், ஓய்வூதிய நிதியை ஒழுங்குபடுத்தி வளர்க்கும் ஆணைய மசோதா செப்டம்பர் 4-ஆம் தேதி மக்களவையிலும் செப்டம்பர் 6-ஆம் தேதி மாநிலங்களவையிலும் நிறைவேற்றியது இந்திய மைய அரசு. செப்டம்பர் 18-ஆம் தேதி குடியரசுத் தலைவர் ஒப்புதல் வழங்கி செப்டம்பர் 19-ஆம் தேதி அரசிதழில் வெளியிடப்பட்டுவிட்டது..

## இவ்வமைப்பின் நோக்கம்
பங்களிப்பு ஓய்வூதியத் திட்டம் (Contributory Pension Scheme) மற்றும் தேசிய ஓய்வூதியத் திட்டத்தில் (National Pension Scheme) சேர்ந்துள்ள 55 இலட்சம் மத்திய, மாநில அரசு ஊழியர்கள், பொதுத்துறை நிறுவன ஊழியர்கள் மற்றும் தனியார் நிறுவன ஊழியர்களின் ஓய்வூதிய திட்ட நிதியை கண்காணிக்கவும், மேம்படுத்தவும் இந்திய அரசின் சார்பாக  அறங்காவலராக இவ்வமைப்பு செயல்படுகிறது.

## ஆணய நிர்வாகிகள்
இவ்வாணையம் ஒரு தலைவரும் ஐந்துக்கும் மேற்படாத உறுப்பினர்களும் கொண்டுள்ளது. ஆணைய நிர்வாகிகளை இந்திய ஒன்றிய அரசு நியமிக்கிறது. 
தற்போதைய ஆணைய நிர்வாகிகள் விவரம்: 
#  ஆர். வி. வர்மா, ஆணையத் தலைவர் 
# டாக்டர். பி. எஸ். பண்டாரி, முழு நேர  உறுப்பினர் (பொருளாதாரம்) 
#  டாக்டர். அனுப் வாத்தவான், பகுதி நேர உறுப்பினர்
#  திருமதி. சுதா கிருஷ்ணன், பகுதி நேர உறுப்பினர்

## மேற்கோள்கள்

## வெளி இணைப்புகள்
* ஓய்வூதிய நிதி ஒழுங்காற்று மற்றும் மேம்பாட்டு ஆணையத்தின் இணையதளம்

பகுப்பு:இந்திய ஆணைக்குழுக்கள்
பகுப்பு:இந்திய ஒழுங்குமுறை அமைப்புகள்
பகுப்பு:இந்திய அரசின் ஓய்வூதியத் திட்டங்கள்
மரகத வீணை (தொலைக்காட்சித் தொடர்)

**மரகத வீணை** ஜனவரி 27, 2014 ஆம் திகதி முதல், திங்கள் முதல் சனி வரை, பகல் 11 : 30 மணிக்கு சன் தொலைக்காட்சியில் ஒளிபரப்பான மெகா தொடர். மரகத வீணையில் விரல் பதித்து அனைத்து நரம்புகளையும் ஒற்றை விரலால் மீட்டி ராகத்தை கண்களில் கண்ணீரோடு தரும் தொடர். **மெட்டி ஒலி எஸ் சித்திக்கின் சினிடைம்ஸ்** நிறுவனம் இத்தொடரைத் தயாரிக்கிறது. இந்தத் தொடருக்கு எல். முத்துகுமாரசாமி மற்றும் கே. ஆர். ராஜகோபாலன் கதை-திரைக்கதை எழுதியுள்ளார்கள். இந்தத் தொடரை ப. செல்வம் இயக்கியுள்ளார்.

இந்தத் தொடரில் **கார்த்திகை பெண்கள்**, தேனிலவு  மற்றும் காயத்ரி போன்ற தொடர்களில் நடிக்கின்ற நீமா/ சந்தோஷி கதாநாயகியாக நடித்துள்ளார், இவருடன் உதய், மனோகரன், குமரகுரு, கிருத்திகா போன்ற பல சின்னத்திரை நடிகர்கள் நடித்துள்ளார்கள.

## கதை சுருக்கம்
காதலனின் குடும்பத்திற்காக எல்லாமாய் மாறிய ஒரு பெண்ணின் சரித்திரம். காதலனின் சகோதரிகளுக்கு தாயாக மாறிய ஒரு இளம்பெண்ணின் வாழ்க்கையை குறிக்கிறது. 

## நடிகர்கள்
* நீமா/ரேஷ்மா/சந்தோஷி (திவ்யாவாக )
* உதய் 
* னோகரன்
* குமரகுரு
* கிருத்திகா
* குமரேஷன்
* அலெக்ஸ் பாண்டியன் 
* தினசங்கர்
* கீதா ரவிசங்கர்
* திவ்யா
* சங்கிதா 
* துரை 
* ஷ்யாம் 
* ரேகா
* கங்கா
 
## பாடல்
இந்த தொடருக்கு யுகபாரதி பாடல் எழுதி உள்ளார். ஹரிஹரசுதன் பாடல் பாடியுள்ளார்.

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## வெளி இணைப்புகள்
* Official Website 
* Sun TV on YouTube
* Vikatan TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ரிச்சா சோனி

**ரிச்சா சோனி** இவர் ஒரு இந்திய தொலைக்காட்சி நடிகை மற்றும் விளம்பர வடிவழகி  ஆவர். இவர் சாமி போட்ட முடிச்சு என்ற தொடரின் முலம் தமிழர்களுக்கு பரிசியமனார். இவர் **Shararat** என்ற தொடர் மூலம் சின்னத்திரையில் அறிமுகமானார். இவர் **Adugu** என்ற தெலுங்கு திரைப்படம் ஒன்றில் நடித்துள்ளார் என்பது குறிப்படதக்கது.

## சின்னத்திரை
* Shararat
* Bhagyavidhata / சாமி போட்ட முடிச்சு
* C.I.D.
* Pehchaan (DD-1)
* Jamuniya (DD-1)
* Badalte Rishton Ki Dastaan

## நிகழ்ச்சிகள்
* Indian Telly Awards – Sony Entertainment Television
* Gold Awards – ஜீ தொலைக்காட்சி
* Indian Telly Academy Awards – ஜீ தொலைக்காட்சி
* Holi Ke Rang – கலர்ஸ் தொலைக்காட்சி
* Maa Thuje Pranam – கலர்ஸ் தொலைக்காட்சி

## திரைப்படம்
* Adugu - தெலுங்கு திரைப்படம்
* Achal Rahe Suhag

## குறிப்புகள்
* http://gallery.southdreamz.com/actress/richa-soni/hot-actress-richa-soni-140.jpg.html
* http://www.tvbasti.com/tvshow/Bhagyavidhaata---Sabki-Jodi-Wohi-Banaata/311/409/wallpaper

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்‎
பகுப்பு:இந்திய நடிகைகள்
பன்னாட்டு பெரும் இன அழிப்பு நினைவு நாள்

**பன்னாட்டு பெரும் இன அழிப்பு நினைவு நாள்** (*International Holocaust Remembrance Day*) என்பது பெரும் இன அழிப்பினால் உயிரிழந்தவர்களுக்காக 27 சனவரி நினைவு கொள்ளப்படும் பன்னாட்டுநினைவு நாள் ஆகும். இப்பெரும் இன அழிப்பினால் நாட்சிப் படைகளினாலும் அதன் கூட்டாளிகளினாலும் 6 மில்லியன் யூதர்கள், 2 மில்லியன் நாடோடி இன மக்கள் (உரோமா மற்றும் சின்டி), 15,000 ஓரினச்சேர்க்கையாளர்கள் மற்றும் மில்லியன் கணக்கான ஏனையவர்கள் இனப்படுகொலையால் அழிக்கப்பட்டனர். இந்நாள், 42வது கூட்ட அமர்வின்போது 1 நவம்பர் 2005 அன்று ஐக்கிய நாடுகள் பொதுச் சபை தீர்மானம் 60/7 னால் உருவாக்கப்பட்டது. நாசி அரசியல் கைதிகளின் முகாம்கள் விடுதலை மற்றும் பெரும் இன அழிப்பு நிறுத்தப்பட்ட 60வது ஆண்டு நிறைவு நிகழ்வுக்காக 24 சனவரி 2005 அன்று இடம்பெற்ற ஐக்கிய நாடுகள் பொதுச் சபைகளின் சிறப்பு அமர்வின் பின் இத்தீர்மானம் கொண்டுவரப்பட்டது.

27 சனவரி 1945 அன்று பெரும் நாட்சி மரண முகாமான அவுஷ்விட்ஸ் வதை முகாம் சோவியத் படைகளினால் விடுவிக்கப்பட்டது.

## இதனையும் பார்க்க
* யாட் வசெம்

## உசாத்துணை

## வெளி இணைப்புகள்
* International Holocaust Remembrance Day  on the Yad Vashem website
* International Holocaust Remembrance Day
*The United Nations' International Holocaust Remembrance Day page
*Statement by UN Secretary-General Kofi Annan on IHRD

பகுப்பு:சனவரி சிறப்பு நாட்கள்
வாரங்கல் விமான நிலையம்

**வாரங்கல் விமான நிலையம்** (Warangal Airport)  இந்தியாவின் ஆந்திரப் பிரதேசம் மாநிலத்தின் வாரங்கல் நகரில் அமைந்துள்ளது. இவ்விமான நிலையம் 1981 ஆம் ஆண்டு வரை பயன்பாட்டில் இருந்தது. இவ்விமான நிலையத்தின் அமைவிடம்  ஆகும்.
## கட்டுமானம்
வாரங்கல் விமான நிலையம் 1875 ஏக்கர்களில் 6.6 கிலோமீட்டர்கள் நீள ஓடுபாதையுடன் அமைந்திருந்தது. இதில் விமான நிலைய ஊழியர்களுக்கான வசிப்பிடங்கள், பயிற்சி மையங்கள் போன்றவை அமைந்திருந்தன. இவ்விமான நிலையம் ஒன்றிற்கும் மேற்பட்ட முனையத்தைக் கொண்டிருந்தது.
## வெளி இணைப்புகள்
* வாரங்கல் விமான நிலையம் 
* வாரங்கல் விமான நிலையம்
* டைம்ஸ் ஆஃப் இண்டியா கட்டுரை
## மேற்கோள்கள்

பகுப்பு:இந்திய வானூர்தி நிலையங்கள்

பகுப்பு:ஆந்திரப் பிரதேசத்தில் உள்ள வானூர்தி நிலையங்கள்‎
திமாபூர் விமான நிலையம்

**திமாபூர் விமான நிலையம்** (Dimapur Airport)  இந்தியாவின் நாகாலாந்து மாநிலத்தின் திமாபூர் நகரில் அமைந்துள்ளது. இவ்விமான நிலையம் இரண்டாம் உலகப் போர் சமயத்தில் கட்டப்பட்டது. இவ்விமான நிலையத்தின் பயணிகள் முனையம் 500 வெளியேறும் பயணிகளையும் 300 உள்வரும் பயணிகளையும் கையாளும் திறன் பெற்றது. இவ்விமான நிலையத்தை சர்வதேச விமான நிலையமாக மாற்றுவதற்கான திட்டம் உள்ளது.

## சேவைகள்

## புகைப்படங்கள்

Image:Dimapur_Approach.jpg| திமாபூர் விமான நிலையம்
Image:Dimapur_airport.jpg| திமாபூர் விமான நிலையம்


## வெளி இணைப்புகள்
* திமாபூர் விமான நிலையம் 
* 

பகுப்பு:இந்திய வானூர்தி நிலையங்கள்
பகுப்பு:நாகாலாந்தில் போக்குவரத்து
திப்ருகர் விமான நிலையம்

**திப்ருகர் விமான நிலையம்** (Dibrugarh Airport, () () , *மோகன்பாரி விமான நிலையம்* என்றும் அழைக்கப்படும். இவ்விமான நிலையம் இந்தியாவின் அசாம் மாநிலத்தில் அமைந்துள்ளது. இது திப்ருகர் நகரிலிருந்து 15 கிலோமீட்டர்கள் வடகிழக்கே அமைந்துள்ளது. இவ்விமான நிலையத்தில் புதிய கட்டிடம் 2009 ஆம் ஆண்டு பிப்ரவரி மாதம் திறக்கப்பட்டது. இது 10,536 சதுர மீட்டர்கள் பரப்பில் அமைந்துள்ளது.

## சேவைகள்

## சான்றுகள்

பகுப்பு:அசாமில் உள்ள வானூர்தி நிலையங்கள்
பகுப்பு:டிப்ருகட் மாவட்டம்
பகுப்பு:இந்திய வானூர்தி நிலையங்கள்

பகுப்பு:இந்திய பன்னாட்டு வானூர்தி நிலையங்கள்
பகுப்பு:இந்திய வான்படைத் தளங்கள்
திப்ருகார்

**திப்ருகார்** (Dibrugarh (அசாமிய மொழி: ডিব্ৰুগড়) நகரம் இந்தியாவின் அசாம் மாநிலத்தில் அமைந்துள்ளது. இந்நகரம் *இந்தியாவின் தேயிலை நகரம்* என்று அழைக்கப்படுகிறது. இது திப்ருகார் மாவட்டத்தின் தலைநகர் ஆகும். இந்நகர் *அசாம்* மாநிலத் தலைநகரான கவுகாத்தி நகரிலிருந்து 439 கிலோமீட்டர்கள் தொலைவில் அமைந்துள்ளது. *அசாமின்* மேற்பகுதிகளுக்கு சுகாதாரம், தொழிற்சாலை, தகவல் தொடர்பு ஆகியவை இந்நகரின் மூலமாகவே நடைபெறுகின்றன. *அசாமிலுள்ள* இரண்டு முக்கிய நகரங்களுள் *திப்ருகாரும்* ஒன்றாகும்.

## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மொத்த மக்கட்தொகை 1,54,019 ஆகும். இதில் ஆண்கள் 54% பேரும் பெண்கள் 465 பேரும் அடங்குவர். ஆண்பெண் விகிதம் 1000 ஆண்களுக்கு 925 பெண்கள் ஆகும்.
## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:அசாமிலுள்ள மாநகரங்கள்
ஸ்ரிதிகா

**ஸ்ரிதிகா** இவர் ஒரு தமிழ் தொலைக்காட்சி நடிகை மற்றும் திரைப்பட நடிகை ஆவார். இவர் மதுரை டு தேனீ என்ற திரைப்படத்தில் கதாநாயகியாக நடித்தார். இவர் திருமுருகன் இயக்கி நடிக்கும் நாதஸ்வரம் என்ற தொடரின் மூலம் மிகவும் புகழ் பெற்ற நடிகை ஆனார்.

இவர் 2012ம் ஆண்டு சன் குடும்பம் விருதுகள் நிகழ்ச்சியில் சிறந்த மருமகளுக்கான விருதை 'நாதஸ்வரம் என்ற தொடருக்காக வாங்கினார். அதைத் தொடர்ந்து மாமியார் தேவை, வைதேகி, உறவுகள் சங்கமம் போன்ற பல தொடர்களில் கதாநாயகியாக நடித்துள்ளார்.

## தொடர்கள்

## திரைப்படம்
* பாலு தம்பி மனசிலே
* மதுரை To தேனீ
* வேங்கை
* வெண்ணிலா கபடிகுழு

## விருதுகள்
* சன் குடும்பம் விருதுகள் - சிறந்த மருமகள்

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:மலேசியத் தமிழர்
பகுப்பு:தமிழ் நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
டேனியல் ஸ்ட்ரெட்ச்

**டேனியல் ஸ்ட்ரெட்ச்** (பிறப்பு: புள்ளே, சுவிட்சர்லாந்து. பிரைபோர்க் மண்டலம்) ஒரு சுவிஸ் இராணுவ பயிற்றுநரும், சமூக மன்ற உறுப்பினரும், சுவிஸ் மக்கள் கட்சியின் முன்னாள் உறுப்பினரும் ஆவார்.

சுவிட்சர்லாந்தில் உள்ள பள்ளிவாசல்களில் மினார் கட்டுவதை தடை செய்ய வேண்டும் என்று குரல் எழுப்பிய டேனியல் ஸ்ட்ரெட்ச், 2005 ஆம் ஆண்டு கிறித்தவ மதத்திலிருந்து இஸ்லாம் மதத்தினை ஏற்றுக்கொண்டார்.
## References

## மேலும் பார்க்க
*மினார்

பகுப்பு:சுவிஸ் இராணுவம்
பகுப்பு:வாழும் மக்கள்
கோதம் நகரம்

**கௌதம் நகரம்** (Gotham City) என்பது பேட்மேன் வரைகலையில் இடம்பெறும்ம் கற்பனை அமெரிக்க நகரமாகும். இந்நகரில் பேட்மேன் வசிப்பதாக பேட்மேன் #4 (வின்டர் 1940)ல் கூறப்பட்டது. இந்நகரம் நியூயார்க் டைம்ஸ் பத்திரிக்கை ஆசிரியரான வில்லியம் சாபயர் புரூக்ளின் பாலம், கிரீன்விச் கிராமம் உள்ளிட்ட நகரங்களை அடிப்படையாகக் கொண்டு வடிவமைக்கப்பட்டுள்ளதாக கூறியுள்ளார். "

## இவற்றையும் காண்க

## ஆதாரங்கள்
 

## வெளி இணைப்புகள்

பகுப்பு:டீசீ வரைகலை புகழ்பெற்ற இடங்கள்
ஆத்திரேலியா தேசிய காற்பந்து அணி

**ஆத்திரேலியத் தேசியக் கால்பந்து அணி** (*Australia national association football team*)  பன்னாட்டு ஆடவர் காற்பந்தாட்டப் போட்டிகளில்  ஆஸ்திரேலியாவின் சார்பாக விளையாடும் தேசிய அணியாகும். இதனை ஆத்திரேலியாவில் காற்பந்தாட்டத்தை ஒழுங்குபடுத்தும் அமைப்பான ஆத்திரேலியக் கால்பந்துக் கூட்டமைப்பு (FFA) மேலாண்மை செய்கின்றது. இது 2006இல் ஓசியானா கால்பந்துக் கூட்டமைப்பிலிருந்து விலகிய பின்னர் தற்போது ஆசியக் கால்பந்துக் கூட்டமைப்பிலும் வட்டார *ஆசியான் கால்பந்துக் கூட்டமைப்பிலும்* உறுப்பினராக இருந்து வருகின்றது. இந்த அணியை இரசிகர்கள் *சாக்கரூசு* எனச் செல்லமாக அழைக்கின்றனர்.

ஆத்திரேலியா ஓசியானியா நாடுகள் கோப்பையை நான்கு முறை வென்றுள்ளது. 2006ஆம் ஆண்டில் ஆண்டின் ஏஃப்சி தேசிய அணி விருது பெற்றுள்ளது. உலகக்கோப்பைகளில் மூன்றுமுறை, 1974, 2006 மற்றும் 2010 ஆண்டுகளில், விளையாடியுள்ளது. 2014 உலகக்கோப்பை கால்பந்துப் போட்டிகளில் கலந்துகொள்ள இருக்கிறது.  பிபா கூட்டமைப்புக்களின் கோப்பைப் போட்டிகளிலும் மூன்று முறை ஆடியுள்ளது.

## மேற்சான்றுகள்

பகுப்பு:தேசியக் கால்பந்து அணிகள்
பகுப்பு:ஆத்திரேலியாவில் விளையாட்டு
ஆசனபதம் (சிற்பநூல்)

இந்தியச் சிற்ப மரபில் **ஆசனபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. "இது ஒவ்வொரு பக்கமும் பத்தாகப் பிரிக்கப்பட்டு மொத்தம் நூறு (10 x 10) பதங்களைக் (நிலத்துண்டு) கொண்டது. இந்த அமைப்பில்,  நடுவில் வரக்கூடிய பதினாறு பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இது மொத்தம் பன்னிரண்டு தேவர்களுக்கு உரியதாகப் பிரிக்கப்பட்டுள்ளது. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 36 பதங்களில் 32 தேவர்கள் உள்ளனர்.

உட்சுற்றில், பிரம பதத்துக்கு நேர் கிழக்கே உள்ள எட்டுப் பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.

வெளிச் சுற்றில், வடகிழக்கு மூலையில் ஈசனும் உள்ளன, அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் பதங்கள் உள்ளன. இவர்களுள் பர்சன்யன், பிருசன், பூசன், பிருங்கராசன், தௌவர்கன், சோசன், நாகன், அதிதி ஆகியோர் ஒவ்வொருவரும் இரண்டு பதங்களுக்கு அதிபர்கள். மூலைகளில் உள்ள உதிதன், ஈசன், அந்தரிக்சன், அக்கினி, மிருசன், பிதிரர், ரோகன், மாருதன் (வாயு) ஆகியோர் ஒவ்வொருவருக்கும் அரைப்பதம். ஏனையோருக்கு ஒவ்வொரு பதம் இவர்கள் ஒவ்வொரு பதத்துக்கு அதிபதிகள் ஆகையால் இவர்களை *ஏகபதாதிபதிகள்* என்பர்.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு., *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்ப நூல்கள்
அடி (வினைச்சொல்)

அடி என்னும் சொல் பல்வேறு பொருள்களை உணர்த்தும் ஒரு பொதுச்சொல். 
அடி என்னும் வினைச்சொல் கோலால் அடித்தல், கல்லால் அடித்தல் முதலான செயல்களை உணர்த்தும். கோலால் அடிப்பவர் கோலைப் பிடித்துக்கொண்டே அடிப்பர். கல்லால் அடிப்பவர் கல்லை எறிந்து அடிப்பர். இவை இரண்டும் செயல்படும் பாங்கில் உள்ள வேறுபாடுகள். 

;உருவக வழக்கு
* **கண் அடித்தான்** என்னும்போது அடித்தல் என்னும் சொல் பார்வை வீச்சை உணர்த்துகிறது.
* **சொல்லால் அடித்தான்** என்று இல்லாததும் பொல்லாததுமான சொற்களை வீசுவதைக் குறிப்பிடுவர்.
## வினைச்சொல் வடிவங்கள்
அள்  -  அண்   - அடு  - என்னும் வேர்ச்சொல் வழியில் பிறந்த வினைச்சொல் 'அடி' என்பதாகும். 
* வினைமுற்று வடிவம்
** காலம் காட்டுதல் - அடித்தான், அடிக்கிறான், அடிப்பான்
** இடம் காட்டுதல் - அடித்தேன், அடித்தாய், அடித்தான்
* வினை-எச்ச வடிவம் - அடித்து, அடிக்க.
* பெயர்-எச்ச வடிவம் - அடித்த, அடிக்கிற, அடிக்கும்
## அடிக்குறிப்பு

பகுப்பு:சொல்விளக்கம்
போர்த்துகல் தேசிய காற்பந்து அணி

**போர்த்துக்கல் தேசிய கால்பந்து அணி** (*Portugal national football team*, ) பன்னாட்டு ஆடவர் காற்பந்தாட்டங்களில் போர்த்துகல் சார்பாக விளையாடும் தேசிய அணியாகும். இதனை போர்த்துக்கல்லில் காற்பந்தாட்டங்களை ஒழுங்குபடுத்தும் அமைப்பான போர்த்துக்கேய கால்பந்துக் கூட்டமைப்பு மேலாண்மை செய்கின்றது. இதன் தன்னக விளையாட்டரங்கமாக  எசுடேடியோ நேசியோனல் விளங்குகிறது. தலைமைப் பயிற்றுனராக பவுலோ பென்ட்டோ உள்ளார். தங்களது முதல் (1966)  உலகக்கோப்பையிலேயே அரையிறுதிக்கு முன்னேறினர்; இங்கிலாந்தின் வெம்பிளி விளையாட்டரங்கில் நடந்த அந்த ஆட்டத்தில் அந்த ஆண்டு உலகக் கோப்பையை வென்ற இங்கிலாந்துத் தேசிய கால்பந்து அணியிடம் 2–1 என்ற கோல் கணக்கில் தோற்றனர். அடுத்து இரண்டு முறை, 1986 மற்றும் 2002 ஆண்டுகளில், உலகக்கோப்பையில் பங்கேற்றாலும் இருமுறையும் முதல் சுற்றிலேயே தோற்றனர். 1986ஆம் ஆண்டு போட்டிகளின்போது காற்பந்து விளையாட்டாளர்கள் பரிசுப் பணம் குறித்து முதலாம் ஆட்டத்திற்கும் இரண்டாம் ஆட்டத்திற்கும் இடையே பயிற்சி கொள்வதை நிறுத்தி பணிநிறுத்தம் மேற்கொண்டனர்.  

2003இல் போர்த்துக்கேய கால்பந்துக் கூட்டமைப்பு பிரேசில் 2002இல் உலகக்கோப்பை வெல்லக் காரணமாய் அமைந்த முன்னாள் பிரேசிலிய தலைமைப் பயிற்றுனர் லூயி பெலிப் இசுகோலரியை தங்கள் அணிக்கு பயிற்றுனராக நியமித்தது.  இவரது பயிற்சியின் கீழ் யூரோ 2004 இறுதியாட்டத்திற்கு முன்னேறியது; இறுதி ஆட்டத்தில் கிரீசு தேசிய கால்பந்து அணியிடம் தோற்றது. 2006 உலகக்கோப்பையில் இரண்டாம் முறையாக அரையிறுதிச் சுற்றுக்கு முன்னேறியது. 2008ஆம் ஆண்டு யூரோ போட்டிகளுக்குப் பிறகு இசுகோலரி விலகினார்; புதிய பயிற்றுனராக கார்லோசு குயிரோசு பொறுப்பேற்றார். இவரது பயிற்சியில் போர்த்துகல்  2010 உலகக்கோப்பையில் இரண்டாம் சுற்றுக்கு முன்னேறியது; அங்கு அவ்வாண்டு உலகக்கோப்பை வாகையாளர்களான எசுப்பானியாவிடம் தோற்றது. அணியின் மோசமான ஆட்டங்களினால் குயிரோசு நீக்கப்பட்டார். தற்போது பவுலோ பென்ட்டோ பயிற்றுனராக உள்ளார். இவரது வழிகாட்டுதலில் யூரோ 2012இல் அரையிறுதிக்கு முன்னேறியது.

போர்த்துகல்லின் அணியில் சிறப்பான பல காற்பந்தாட்ட வீரர்கள் இருந்துள்ளனர்: பெர்னாண்டோ பெய்ரோட்டோ, யோசு அக்குவாசு, மாரியோ கொலுனா, எய்சேபியோ, அம்பர்ட்டோ கொயில்ஹோ, பவலோ ஃபூட்ரெ, ரிக்கார்தோ கார்வால்ஹோ, லூயி ஃபிகோ, வைடர் பைய்யா, பவுலேட்டா, ரிக்கார்தோ காரெசுமா, நுனோ கோமெசு, ரூயி கோஸ்ட்டா, டெக்கொ, நானி, ஜோவோ மியூடின்ஹோ, ஹெல்தர் போசுடிகா, மிகுவில் வெலோசோ, ரவுல் மீரெலெசு, கிறிஸ்டியானோ ரொனால்டோ. இத்தகைய அருமையான விளையாட்டாளர்கள் இருந்தபோதும் போர்த்துக்கல் இன்னமும் எந்த முதன்மையான கோப்பையையும் வெல்லவில்லை. பலமுறை வெற்றியை நெருங்கி கோட்டை விட்டுள்ளனர்.

## மேற்கோள்கள்

## வெளி இணைப்புகள்

*  by FPF 
* Portugal at UEFA
* Portugal at FIFA
* RSSSF archive of most capped players and highest goalscorers

பகுப்பு:தேசியக் கால்பந்து அணிகள்
பகுப்பு:போர்த்துகலில் விளையாட்டு
அடி (இறைக்கோட்பாடு)

அடி என்னும் சொல் பலவேறு பொருள்களை உணர்த்தும். பெயர்ச்சொல்லாகவும், வினைச்சொல்லாகவும் கையாளப்படும் இந்தச் சொல் இறைவனின் திருவடியை உணர்த்தும்போது **இறைக்கோட்பாடு** ஆகிவிடுகிறது. 

இறைவனின் அடியைத் **திருவடி** என்பர். இது அறிவியல் பார்வை அன்று. ஆன்ம-இயல் பார்வை. பார்ப்பதோ, அறிவதோ, உணர்வதோ அவரவர் உள்ளத்தைப் பொருத்தது. அனைவரின் நோக்கும் புதிர் ஒன்றைப் புரிந்துகொள்ள முனைகின்றன.

## இலக்கிய நோக்கு

## அடிக்குறிப்பு

பகுப்பு:இறையியல்
அடி (காலடி)

அடி என்னும் சொல் பல்வேறு வகையான பொருளை உணர்த்தும் வகையில் கையாளப்படுகிறது. அவற்றில் ஒன்று **காலின் அடியை உணர்த்தும் காலடி** என்னும் சொல்.

## சொல்லாட்சி
அனிச்சமும் அன்னத்தின் தூவியும் மாதர்
**அடி**க்கு நெருஞ்சிப் பழம்.

## அடிகள் (படம்)

File:Giuseppe Passeri (attr) Fußstudien.jpg|காலடிகளைக் காட்டும் வரைபடம்
File:Foot.png|காலடித் தசை
File:Huesos del pie.jpg|காலடி எலும்பு
File:Foot retro.JPG|காலடி அகப்பின்னல்
File:Foot chart1.png|காலடி பாகம்
File:Tattoos in Italy 0100 02.JPG|காலடி மேல்பச்சை
File:Bundesarchiv Bild 183-U1001-0011, Regina Grabolle.jpg|காலடி வித்தை விளையாட்டு
File:Tiny foot.jpg|குழந்தையின் காலடி
File:Paw and pads.jpg|நாயின் காலடி
File:Bearprint.jpg|கரடியின் காலடிப் பதிவு


## சொல் விரிவு
* அடிச்சொல்
* அடிப்பகுநி
* அடிவேர்
## அடிக்குறிப்பு

பகுப்பு:உடல் உறுப்புக்கள்